wannaphong/clean_thaiwikipedia huggingface dataset:
# สโมสรฟุตบอลนิวพอร์ตเคาน์ตี
สโมสรฟุตบอลนิวพอร์ตเคาน์ตี  เป็นสโมสรฟุตบอลอาชีพตั้งอยู่ที่เมืองนิวพอร์ต ทางตอนใต้ของเวลส์ ปัจจุบันแข่งขันในลีกทู ซึ่งเป็นลีกระดับที่สี่ของอังกฤษ สโมสรก่อตั้งใหม่ในปี ค.ศ. 1989 แทนที่สโมสรเดิมที่ก่อตั้งในปี ค.ศ. 1912 นิวพอร์ตเคาน์ตีเป็นสมาชิกผู้ก่อตั้งลีกระดับที่สามในปี ค.ศ. 1920

นิวพอร์ตเคาน์ตีชนะเลิศเวลส์คัพในปี 1980 และเข้าถึงรอบก่อนรองชนะเลิศยูฟ่าคัพวินเนอร์สคัพในปี 1981 แต่ต่อมาก็ตกชั้นจากฟุตบอลลีกในปี 1988 และยุติการดำเนินงานในเดือนกุมภาพันธ์ 1989 หลังจากนั้นไม่นาน สโมสรก็กลับมาก่อตั้งใหม่และกลับสู่ระบบลีกชั้นล่างอีกครั้ง และในปี 2013 สโมสรได้กลับสู่ฟุตบอลลีกเป็นครั้งแรกในรอบ 25 ปี สีประจำสโมสรคือ เสื้อสีเหลืองอำพัน และกางเกงสีดำ
# ภาษาโรมานี
ภาษาโรมานี  เป็นหลาย ๆ ภาษาของชาวโรมานี อยู่ในสาขากลุ่มภาษาอินโด-อารยันของตระกูลภาษาอินโด-ยูโรเปียน ตาม Ethnologue มีภาษาโรมานีอยู่เจ็ดภาษาที่แตกต่างกันมากพอที่จะได้รับการพิจารณาเป็นภาษาของตัวเอง ภาษาที่มีผู้พูดมากที่สุดได้แก่ Vlax Romani (ประมาณ 500,000 คน) Balkan Romani (600,000), และ Sinte Romani (300,000). ความแตกต่างของภาษาเหล่านี้ในบางทีอาจใหญ่จนเทียบได้กับความแตกต่างระหว่างภาษาสลาวิกแต่ละภาษา
# เดวิดโปรดักชัน
บริษัท เดวิดโปรดักชัน  เป็นสตูดิโอแอนิเมชันของญี่ปุ่น เป็นบริษัทลูกของฟูจิเทเลวิชัน 

การก่อตั้ง

บริษัทก่อตั้งขึ้นโดยโคจิ คาจิตะ อดีตประธานและโปรดิวเซอร์ของบริษัทกอนโซะ  และไทโตะ โอคิอุระ โปรดิวเซอร์ผู้ช่วย ในเดือนกันยายน พ.ศ. 2550 หลังจากออกจากบริษัทกอนโซะ งานแรกของของบริษัทคือการรับจ้างทำแอนิเมชัน แต่ในปี ค.ศ. 2552 เดวิด โปรดักชั่นได้สร้างแอนิเมชันเต็มรูปแบบของตนเองเป็นเรื่องแรกคือเรื่อง Ristorante Paradiso.

ฟูจิเทเลวิชันได้รับสตูดิโอเป็นบริษัทลูกในวันที่ 1 สิงหาคม พ.ศ. 2557 

ชื่อของบริษัทมีที่มาจากเรื่องราวของดาวิดและโกไลแอธ ในคัมภีร์ไบเบิล เพื่อแสดงออกถึง "[การสร้างสรรค์]แอนิเมชันที่ดีพร้อมการเล่าเรื่องและตัวละครที่ยอดเยี่ยม" แม้จะเป็นสตูโอที่เล็กกว่าสตูดิโอที่มีชื่อเสียงอื่น ๆ  ชื่อของบริษัทยังเป็นคำย่อของ  "Design Audio & Visual Illusion Dynamics" ซึ่งแสดงถึงแอนิเมชันที่มีพลวัตของสตูดิโอ 

 ซีรีส์อนิเมะโทรทัศน์ 
 Ristorante Paradiso (พ.ศ. 2552)
 Tatakau Shisho: The Book of Bantorra (พ.ศ. 2552)
 เลเวล อี (พ.ศ. 2554 ร่วมกับสตูดิโอปิเอโร)
 Ben-To (พ.ศ. 2554)
 คุณหนูปากร้าย x จิ้งจอกปีศาจ (พ.ศ. 2555)
 DC Nation Shorts (Amethyst, Princess of Gemworld และ Superman @ Tokyo, พ.ศ. 2555)
 โจโจ้ ล่าข้ามศตวรรษ (พ.ศ. 2555–2556)
 เทพธิดาผ่าโลกมิติแห่งเกม (พ.ศ. 2556)
 โจโจ้ ล่าข้ามศตวรรษ: นักรบประกายดาว (พ.ศ. 2557–2558)
 โจโจ้ ล่าข้ามศตวรรษ: เพชรแท้ไม่มีวันสลาย (พ.ศ. 2559)
 Monster Hunter Stories: Ride On (พ.ศ. 2559–2561)
 ซากราดะ รีเซ็ท เมืองมหัศจรรย์ คนเปลี่ยนเวลา (พ.ศ. 2560)
 กัปตันซึบาสะ (พ.ศ. 2561–2562)
 เซลล์ขยันพันธุ์เดือด (พ.ศ. 2561)
 โจโจ้ ล่าข้ามศตวรรษ: สายลมทองคำ (พ.ศ. 2561–2562)
 Ensemble Stars! (พ.ศ. 2562)
 หน่วยผจญคนไฟลุก (พ.ศ. 2562)
 สไตรค์ วิทเชส: Road to Berlin (พ.ศ. 2563)

 โอวีเอ/โอเอ็นเอ 
 Dogs: Stray Dogs Howling in the Dark (พ.ศ. 2552)
 Moka: Lost Forest (พ.ศ. 2555, มิวสิกวิดีโอ)
 คุณหนูปากร้าย x จิ้งจอกปีศาจ (พ.ศ. 2555)
 เทพธิดาผ่าโลกมิติแห่งเกม (พ.ศ. 2556)
 Planetarian: The Reverie of a Little Planet (พ.ศ. 2559)
 Thus Spoke Kishibe Rohan (พ.ศ. 2560–2561)

 ภาพยนตร์ 
 Planetarian: Storyteller of the Stars (2016)
# ชานเมือง
ชานเมือง  เป็นการใช้งานแบบผสมหรือเขตที่อยู่อาศัยซึ่งมีทั้งแบบที่เป็นส่วนหนึ่งของเมืองหรือเขตเมืองหรือชุมชนที่อยู่อาศัยที่ห่างจากกันภายในระยะทางที่ไม่ไกลมากHemakumara, GPTS, & Rainis, Ruslan. (2015). Geo-statistical modeling to evaluate the socio-economic impacts of households in the context of low-lying areas conversion in Colombo metropolitan region-Sri Lanka. Paper presented at the AIP Conference Proceedings. ในประเทศที่พูดภาษาอังกฤษส่วนใหญ่พื้นที่ชานเมืองจะถูกกำหนดในทางตรงกันข้ามกับพื้นที่กลางหรือชั้นในของเมือง แต่ในภาษาอังกฤษแบบออสเตรเลียและภาษาอังกฤษแบบแอฟริกาใต้ ชานเมืองส่วนใหญ่มีความหมายเหมือนกับสิ่งที่เรียกว่า "ย่าน" ในประเทศอื่น ๆ และคำนี้ครอบคลุมไปถึงพื้นที่ชั้นในของเมือง ในบางพื้นที่เช่น ออสเตรเลีย, อินเดีย, จีน, นิวซีแลนด์, สหราชอาณาจักร และบางรัฐในสหรัฐ ชานเมืองใหม่จะถูกผนวกในเมืองที่ติดกัน ในส่วนอื่น ๆ เช่น ซาอุดีอาระเบีย, แคนาดา, ฝรั่งเศส และรัฐส่วนมากในสหรัฐ ชานเมืองหลายแห่งยังคงแยกเป็นเทศบาลหรืออยู่ภายใต้การปกครองซึ่งเป็นส่วนหนึ่งของเขตปกครองท้องถิ่นขนาดใหญ่เช่น เทศมณฑล
# ซอสฮอยซิน
ซอสฮอยซิน  เป็นซอสข้นสีดำ รสหวานเค็ม มีกลิ่นหอม ใช้สำหรับผัดหรือจิ้มในอาหารจีน สูตรของซอสฮอยซินมีหลากหลาย โดยทั่วไปจะมีส่วนประกอบได้แก่ ถั่วเหลือง เมล็ดยี่หร่าฝรั่ง พริก กระเทียมผสมน้ำส้มสายชู ผงห้าเครื่องเทศและน้ำตาล สูตรของปักกิ่งอาจมีส่วนผสมอื่น ๆ เช่น มันเทศ ข้าวสาลี ข้าวและงา

ถึงแม้คำว่า "ฮอยซิน" (海鮮) ในภาษาจีนจะหมายถึงอาหารทะเล แต่ซอสดังกล่าวไม่มีส่วนผสมของอาหารทะเลหรือใช้กับอาหารทะเล ซอยฮอยซินนิยมใช้ในเมนูเนื้อสัตว์ เช่น หมูแดงและเป็ดปักกิ่ง ในเวียดนามนิยมรับประทานคู่กับเฝอและเปาะเปี๊ยะ
# โครเมียม(II) คลอไรด์
โครเมียม(II) คลอไรด์  เป็นสารประกอบอนินทรีย์ที่มีสูตรเป็น CrCl2(H2O)n เป็นของแข็งที่ไม่ละลายน้ำ เป็นสีขาวเมื่อบริสุทธิ์ อย่างไรก็ตามตัวอย่างเชิงพาณิชย์มักจะเป็นสีเทาหรือสีเขียว ดูดความชื้นได้อย่างรวดเร็วและละลายในน้ำได้เป็นสารละลาย tetrahydrate Cr(H2O)4Cl2 ที่ไวต่ออากาศและมีสีฟ้าสดใส โครเมียม(II) คลอไรด์ไม่มีการใช้ในเชิงพาณิชย์ แต่ถูกใช้ในระดับห้องปฏิบัติการสำหรับการสังเคราะห์สารประกอบเชิงซ้อนของโครเมียมอื่น ๆ
# ซีนอนเตตรอกไซด์
ซีนอนเตตรอกไซด์ เป็นสารประกอบทางเคมีของซีนอนและออกซิเจนท มีสูตรโมเลกุลเป็น XeO4 ซึ่งเป็นสารประกอบที่เสถียรของแก๊สมีสกุล เป็นผลึกของแข็งสีเหลืองที่มีความเสถียรต่ำกว่า −35.9 °C; เหนือจากอุณหภูมินั้นมันมีแนวโน้มที่จะระเบิดและสลายตัวเป็นธาตุซีนอนและออกซิเจน (O2)    

อิเล็กตรอนวาเลนซ์ทั้งแปดของซีนอนทำพันธะกับออกซิเจน และสถานะออกซิเดชันของอะตอมซีนอนคือ +8 ออกซิเจนเป็นองค์ประกอบเดียวที่สามารถทำให้ซีนอนมีค่าสถานะออกซิเดชันสูงที่สุดได้ แม้แต่ฟลูออรีนสามารถให้เพียงแค่ +6 (XeF6) สารประกอบซีนอนอายุสั้นอีกสองตัวที่มีสถานะออกซิเดชั่นเป็น +8, XeO3F2 และ XeO2F4 สามารถเข้าถึงได้โดยการทำปฏิกิริยาของซีนอนเตตรอกไซด์กับซีนอนเฮกซะฟลูออไรด์ ซึ่งสามารถตรวจสอบได้โดยแมสสเปกโตรเมทรี

 การทำปฏิกิริยา 
ที่อุณหภูมิเหนือ −35.9 °C, ซีนอนเตตรอกไซด์มีแนวโน้มที่จะระเบิดและสลายตัวเป็นแก๊สซีนอนและออกซิเจนด้วย ΔH = −643 kJ/mol:

XeO4 → Xe + 2 O2

ซีนอนเตตรอกไซด์สามารถละลายในน้ำได้เป็นกรดเพอร์เซเนตและโลหะอัลคาไลเป็นเกลือเพอร์เซเนต

XeO4 + 2 H2O → H4XeO6
XeO4 + 4 NaOH → Na4XeO6 + 2 H2O

ซีนอนเตตรอกไซด์ยังสามารถทำปฏิกิริยากับซีนอนเฮกซะฟลูออไรด์ได้ซีนอนออกซิฟลูออไรด์

XeO4 + XeF6 → XeOF4 + XeO3F2
XeO4 + 2XeF6 → XeO2F4 + 2 XeOF4
# เบลา กัตต์มานน์
เบลา กัตต์มานน์ (, 27 มกราคม 2442 - 28 สิงหาคม 2524) อดีตนักฟุตบอลอาชีพและโค้ชชาวฮังการี เขาเกิดใน บูดาเปสต์ ออสเตรีย-ฮังการี และเป็นชาวยิว เพราะเขาเป็นยิวทำให้เนรเทศโดย นาซี และถูกส่งไปทำงานในค่ายแรงงานทาสของนาซี เขารอดชีวิตเพราะความหายนะ ก่อนสงครามเขาลงเล่นในตำแหน่ง กองกลาง ให้กับหลายสโมสร เขาเป็นที่จดจำจากการเป็นโค้ชและผู้จัดการทีมหลังสงครามของ เอซี มิลาน, เซาเปาโล, เอฟซี ปอร์โต และ เบนฟิกา เขาประสบความสำเร็จมากที่สุดกับเบนฟิกาเมื่อสามารถพาพวกเขาคว้าแชมป์ยูโรเปียนคัพถึง 2 สมัยติดต่อกันใน พ.ศ. 2504 และ 2505 ก่อนออกจากสโมสรเนื่องจากไม่พอใจที่สโมสรไม่ขึ้นค่าเหนื่อยให้ตามที่ร้องขอพร้อมด้วยคำสาปว่า

ใน พ.ศ. 2533 ก่อนเริ่มเกมยูโรเปียนคัพรอบชิงชนะเลิศระหว่าง เบนฟิกา กับ เอซี มิลาน ทางสโมสรได้ขอร้องให้ ยูเซบิโอ ซึ่งเป็นตำนานของทีมและของ ทีมชาติโปรตุเกส ซึ่งเป็นนักเตะและศิษย์เอกที่กัตต์มานน์ดึงมาร่วมทีมเบนฟิกาให้ไปคารวะหลุมศพของเขาที่เวียนนา ออสเตรีย เพื่อถอนคำสาปแต่ไม่เป็นผลเพราะท้ายที่สุดเบนฟิกาก็พ่ายแพ้ต่อเอซี มิลาน
# นักเขียนหน้าตาย นายโนซากิคุง
นักเขียนหน้าตาย นายโนซากิคุง  เป็นเว็บคอมิกญี่ปุ่นแนวสุขนาฏกรรมจินตนิยมสี่ช่อง เขียนเรื่องและวาดภาพโดยอิซูมิ สึบากิ เผยแพร่ในนิตยสารออนไลน์ Gangan Online  และได้รับการจัดพิมพ์รวมเล่มเป็นหนังสือการ์ตูนโดยสแควร์เอนิกซ์ ได้รับการดัดแปลงเป็นอนิเมะโทรทัศน์โดยสตูดิโอโดงาโกโบ ออกอากาศในเดือนกรกฎาคม พ.ศ. 2557

ในประเทศไทย นักเขียนหน้าตาย นายโนซากิคุงได้รับลิขสิทธิ์หนังสือการ์ตูนโดยสำนักพิมพ์รักพิมพ์

 เนื้อเรื่อง 
นักเรียนมัธยมปลายหญิงชื่อซากุระ จิโยะแอบชอบเพื่อนร่วมห้องชายชื่อโนซากิ อุเมะทาโร่ แต่เมื่อซากุระสารภาพรักกับโนซากิ โนซากิกลับเข้าใจผิดว่าซากุระเป็นแฟนคลับจึงมอบลายเซ็นให้ เมื่อซากุระบอกว่าตนอยากอยู่เคียงข้างโนซากิ โนซากิก็เชิญซากุระมาที่บ้านแล้วให้ซากุระช่วยเขียนการ์ตูน ซากุระจึงได้รู้ว่าจริง ๆ แล้วโนซากิเป็นนักเขียนการ์ตูนแนวโชโจะชื่อดังที่ใช้นามปากกว่าว่ายูเมโนะ ซากิโกะ ซากุระยอมรับการเป็นผู้ช่วยเขียนการ์ตูนเพื่อให้ใกล้ชิดโนซากิ ระหว่างที่ทั้งคู่ร่วมทำงานเขียนการ์ตูนเรื่อง จงรัก   ก็ได้พบกับเพื่อนร่วมโรงเรียนคนอื่น ๆ ที่มาร่วมช่วยเขียนการ์ตูน และ/หรือเป็นแรงบันดาลใจให้เรื่องราวในการ์ตูน
# คุรุหรโคพินท์
คุรุหรโคพินท์ หรือ คุรุหริโกบินท์ (Guru Hargobind) เกิดเมื่อปี ค.ศ. 1595 ท่านเป็นคุรุศาสดาองค์ที่ 6 ของศาสนาซิกข์ ท่านได้เข้าสู่การเป็นคุรุศาสดาตั้งแต่ยังอายุเพียง 11 ปี หลังท่านคุรุอรชุน คุรุองค์ที่ 5 ผู้เป็นบิดาของท่านถูกสำเร็จโทษถึงแก่ชีวิตโดยจักรพรรดิชะฮันคีร์แห่งจักรวรรดิโมกุลHS Syan (2013), Sikh Militancy in the Seventeenth Century, IB Tauris, , pages 48-55 

ท่านคุรุหริโควินท์เป็นผู้ริเริ่มระบบกองทัพและการทหารให้แก่ศาสนาซิกข์ นักวิชาการบางกลุ่มมองว่าเพื่อป้องกันชุมชนศาสนาซิกข์หลังบิดาของท่านซึ่งเป็นคุรุสูงสุดขณะนั้นถูกสำเร็จโทษHargobind: Sikh Guru, Encyclopedia Britannica, Quote: "Hargobind, sixth Sikh Guru, who developed a strong Sikh army and gave the Sikh religion its military character, in accord with the instructions of his father, Guru Arjan (1563–1606), the first Sikh martyr, who had been executed on the order of the Mughal emperor Jahangir."; "After Jahāngīr’s death (1627) the new Mughal emperor, Shāh Jahān, persecuted the Sikh community in earnest. The Sikhs under Hargobind defeated Shāh Jahān’s armies four times, crushing the myth of Mughal invincibility. To the Sikh ideals of his predecessor, Guru Hargobind thus added another: the right and duty of the Sikhs to defend their faith by the sword if necessary." นอกจากนี้ท่านยังก่อตั้งอกาลตาคัต เพื่อเป็นสถานที่ตัดสินถูก-ผิด ของศาสนิกชน ในบริเวณของหริมันทิรสาหิบ ท่านนับเป็นคุรุศาสดาที่ทรงตำแหน่งนานที่สุด คือ 37 ปี
# เปรูจา
เปรูจา  เป็นเมืองหลักของแคว้นอุมเบรียและจังหวัดเปรูจา ประเทศอิตาลี มีแม่น้ำไทเบอร์ไหลผ่านเมือง

เมืองตั้งอยู่ราว   ทางทิศเหนือของกรุงโรม และ  ทางทิศตะวันออกเฉียงใต้ของเมืองฟลอเรนซ์ เมืองพื้นที่ครอบคลุมบริเวณยอดเขาสูงและหุบเขา 

ประวัติศาสตร์ของเมืองเปรูจาสามารถย้อนกลับไปได้ถึงยุคอีทรัสคัน ถือเป็นหนึ่งเมืองสำคัญของอีทรัสคัน

เมืองยังเป็นที่รู้จักในฐานะเมืองมหาวิทยาลัย มีมหาวิทยาลัยเปรูจา ก่อตั้งปี ค.ศ. 1308 มีนักศึกษาราว 34,000 คน มีมหาวิทยาลัยสำหรับชาวต่างชาติเปรูจา (University for Foreigners Perugia) มีนักศึกษา 5,000 คน และยังมีวิทยาลัยเล็ก ๆ อย่างสถาบันการศึกษาวิจิตรศิลป์ "ปีเอโตร วันนุชชี"  เป็นต้น

เปรูจายังเป็นที่รู้จักในฐานะศูนย์กลางวัฒนธรรมและศิลปะของอิตาลี ยังมีการจัดเทศกาลและงานประจำปีหลายงาน อาทิ เทศกาลยูโรชอกโกแลต (จัดตุลาคม), เทศกาลแจ๊ซอุมเบรีย (จัดกรกฎาคม) และเทศกาลวารสารศาสตร์นานาชาติ (เดือนเมษายน)

จิตรกรชื่อดัง ปีเอโตร เปรูจีโน เป็นชาวซิตตาเดลลาปีเอเว ใกล้กับเมืองเปรูจา เขาเป็นผู้เขียนงาน Sala del Cambio เป็นชุดเฟรสโก โดยภาพจำนวน 8 ภาพสามารถหาชมได้ที่หอศิลป์แห่งชาติอุมเบรียcf. Perugia, Raffaele Rossi, Pietro Scarpellini, 1993 (Vol. 1, pg. 337, 344)
# คุรุหรราย
คุรุหรราย (อ่านว่า หา-(ระ)-ราย; 16 มกราคม ค.ศ. 1630 – 6 ตุลาคม ค.ศ. 1661) เป็นคุรุซิกข์องค์ที่ 7Har Rai: Sikh Guru, Encyclopedia Britannica (2015) ขึ้นเป็นคุรุตั้งแต่ยังอายุ 14 ปี เมื่อปี ค.ศ. 1644 และเป็นหลานของคุรุหรโคพินท์ คุรุองค์ที่ 6 ท่านดำรงตำแหน่ง 17 ปี ก่อนจะเสียชีวิตด้วยอายุเพียง 31 ปี

คุรุหรรายเป็นที่รู้จักจากการปรับปรุงกองทัพที่คุรุหรโคพินท์รวบรวมไว้ เขาสนับสนุนเจ้าชาย Dara Shukoh ขึ้นครองราชสมบัติจักรวรรดิโมกุล แต่สุดท้ายเจ้าชายถูกจักรพรรดิออรังเซพปลงพระชนม์และขึ้นครองราชย์แทน 

หลังจักรพรรดิออรังเซพขึ้นครองราชย์ในปี ค.ศ. 1658 ก็มีพระราชกระแสรับสั่งให้เรียกคุรุหรรายเข้าเฝ้าเพื่ออธิบายเหตุผลที่ท่านสนับสุนเจ้าชาย Dara Shukoh ขึ้นครองราชย์แทนพระองค์เอง คุรุได้ส่งบุตรคนโตคือรามราย (Ram Rai) เข้าเฝ้าพระเจ้าออรังเซบแทนตัวเอง รามรายถูกขังไว้เป็นตัวประกัน จนกว่าจะได้คำตอบถึงท่อนหนึ่งในพระคัมภีร์ อดิ กรันตะของชาวซิกข์ ที่พระองค์ทรงมองว่าได้กล่าวเชิงเหยียดหยามศาสนาอิสลาม รามรายจึงได้แก้ท่อนท่อนนั้นให้กล่าวเอาใจพระเจ้าออรังเซบแทน คุรุหรรายไม่พอใจในการกระทำที่ขัดต่อพระคัมภีร์สักดิ์สิทธิ์ของซิกข์จึงได้ตัดขาดจากรามราย และตั้งบุตรชายคนรองคือหรกิศันเป็นคุรุองค์ต่อไปแทน
# เอเชียนคัพ 2019 กลุ่มดี
กลุ่มดีของเอเชียนคัพ 2019 ลงเล่นตั้งแต่วันที่ 7 ถึง 16 มกราคม ค.ศ. 2019 กลุ่มนี้ประกอบไปด้วยอิหร่าน, อิรัก, เวียดนาม, และ เยเมน. ทีมที่ดีที่สุด 2 ทีม อาจพร้อมด้วยทีมอันดับที่ 3  (ถ้าพวกเขามีอันดับเท่ากับหนึ่งในทีมที่ดีที่สุด 4 ทีม) จะได้ผ่านเข้าสู่รอบ 16 ทีมสุดท้าย.

ทีม
 อันดับในการจับสลาก พื้นที่ โซน วิธีการผ่านเข้ารอบ วันที่ผ่านเข้ารอบ ผลงานรอบสุดท้าย การลงสนามครั้งล่าสุด ผลงานที่ดีที่สุดครั้งที่ผ่านมา อันดับโลกฟีฟ่า เมษายน 2561 ธันวาคม 2561 D1    เอเชียกลาง      14  2015 (รอบ 8 ทีมสุดท้าย)  ชนะเลิศ (1968, 1972, 1976)  36  29 D2    เอเชียตะวันตก      10  2015 (อันดับ 4)  ชนะเลิศ (2007)  88  88 D3    อาเซียน      4  2007 (รอบ 8 ทีมสุดท้าย)  อันดับ 4 (1956, 1960)  103  100 D4    เอเชียตะวันตก      1  —  ครั้งแรก  125  135

หมายเหตุ

 ตารางคะแนน 

ในรอบ 16 ทีมสุดท้าย :
 ทีมชนะเลิศของกลุ่มดี จะได้แข่งกับทีมอันดับที่สามของกลุ่มบี, กลุ่มอี หรือกลุ่มเอฟ
 ทีมรองชนะเลิศของกลุ่มดี จะได้แข่งกับทีมรองชนะเลิศของกลุ่มอี
 ทีมอันดับที่สามของกลุ่มดี อาจจะได้แข่งกับทีมชนะเลิศของกลุ่มเอหรือกลุ่มบี

 นัด 
เวลาที่ระบุไว้คือเวลามาตรฐานอ่าว (UTC+4)

อิหร่าน พบ เยเมน

 GK 1 Alireza BeiranvandRB 3 Ehsan HajsafiCB 23Ramin Rezaeian  CB 19Majid Hosseini   LB 8 Morteza PouraliganjiRM 11Vahid Amiri   CM 17Mehdi Taremi   CM 16Mehdi TorabiCM 21Ashkan Dejagah (กัปตัน)LM 9 Omid EbrahimiCF 20Sardar Azmounผู้เล่นสำรอง:DF 15Pejman Montazeri   FW 14Saman Ghoddos   FW 10Karim Ansarifard   ผู้จัดการทีม: Carlos Queiroz300px GK 23Saoud Al-SowadiRB 3 Mohammed Fuad Omar   CB 21Mohammed Ba RowisCB 4 Mudir Al-Radaei  LB 13Ala Addin Mahdi  RM 7 Ahmed Al-SaroriCM 12Ahmed Al-Haifi  CM 8 Wahid Al Khyat   LM 20Emad MansoorCF 9 Ala Al-Sasi (กัปตัน)CF 11Abdulwasea Al-Matari    ผู้เล่นสำรอง:DF 15Ammar Hamsan   MF 6 Ahmed Abdulrab   FW 10Ahmed Dhabaan   ผู้จัดการทีม: Ján Kocian

ผู้เล่นยอดเยี่ยมประจำนัด:
Ashkan Dejagah (อิหร่าน)

ผู้ช่วยผู้ตัดสิน:
Hiroshi Yamauchi (ญี่ปุ่น)
Jun Mihara (ญี่ปุ่น)
ผู้ตัดสินที่สี่:
Palitha Hemathunga (ศรีลังกา)
ผู้ช่วยผู้ตัดสินสำรอง:
Jumpei Iida (ญี่ปุ่น)
Hiroyuki Kimura (ญี่ปุ่น)

อิรัก พบ เวียดนาม

 GK 1 Jalal Hassan (กัปตัน)CB 2 Ahmad IbrahimCB 3 Frans Dhia Putros   CB 5 Ali FaezRWB23Waleed Salim   LWB6 Ali AdnanRM 9 Ahmed YasinCM 7 Safaa HadiCM 8 Osama Rashid    LM 16Hussein AliCF 10Mohanad Aliผู้เล่นสำรอง:MF 13Bashar Resan   MF 11Humam Tariq   DF 17Alaa Ali Mhawi   ผู้จัดการทีม: Srečko Katanec300px GK 23ดั่ง วัน เลิมCB 19เหงียน กวาง หายCB 3 เกว๊ หง็อก หาย (กัปตัน)CB 2 โด๋ ซวี หมั่ญ  RWB8 เหงียน จ่อง ฮหว่าง  LWB4 บู่ย เตี๊ยน สุงRM 10เหงียน กง เฝื่อง   CM 16โด๋ หุ่ง สุงCM 6 เลือง ซวน เจื่อง   LM 12เหงียน ฟ็อง ห่ง ซวีCF 20ฟาน วัน ดึ๊ก   ผู้เล่นสำรอง:FW 18ห่า ดึ๊ก จิญ   MF 7 เหงียน ฮวี หุ่ง   DF 5 ดว่าน วัน เหิ่ว   ผู้จัดการทีม: Park Hang-seo

ผู้เล่นยอดเยี่ยมประจำนัด:
Ali Adnan (อิรัก)

ผู้ช่วยผู้ตัดสิน:
Taleb Al-Marri (กาตาร์)
Saud Al-Maqaleh (กาตาร์)
ผู้ตัดสินที่สี่:
Abu Bakar Al-Amri (โอมาน)
ผู้ช่วยผู้ตัดสินสำรอง:
Khamis Al-Marri (กาตาร์)
Khamis Al-Kuwari (กาตาร์)

เวียดนาม พบ อิหร่าน

เยเมน พบ อิรัก

เวียดนาม พบ เยเมน

อิหร่าน vs อิรัก
# สโมสรฟุตบอลเซาเปาลู
สโมสรฟุตบอลเซาเปาลู  หรือที่รู้จักกันในชื่อ เซาเปาลู เป็นสโมสรฟุตบอลอาชีพในประเทศบราซิล มีที่ตั้งอยู่ในนครเซาเปาลู ลงแข่งขันในแซรียีอาและกังเปโอนาตูเปาลิสตา (ลีกฟุตบอลประจำรัฐเซาเปาลู)
# คณะผู้แทนสังเกตการณ์ของสหประชาชาติประจำชายแดนอิรัก–คูเวต
คณะผู้แทนสังเกตการณ์แห่งสหประชาชาติประจำชายแดนอิรัก–คูเวต (อักษรย่อ: UNIKOM) ก่อตั้งขึ้นเมื่อวันที่ 9 เมษายน ค.ศ. 1991 หลังจากเกิดสงครามอ่าวเปอร์เซียโดยข้อมติคณะมนตรีความมั่นคงที่ 689 (ค.ศ. 1991) และนำไปใช้อย่างเต็มที่ในช่วงต้นเดือนพฤษภาคม ค.ศ. 1991

ภารกิจของคณะผู้แทนของผู้สังเกตการณ์ทางทหาร 300 คนคือการเฝ้าระวังเขตปลอดทหาร (DMZ) ตามแนวชายแดนอิรัก–คูเวต และทางน้ำเคาร์อับดุลอัลลอฮ์ โดยยับยั้งการละเมิดชายแดนและรายงานการกระทำที่มีเจตนาร้าย ในวันที่ 5 กุมภาพันธ์ ข้อมติคณะมนตรีความมั่นคงที่ 806 อำนาจที่ได้รับมอบหมายได้รับการขยาย เพื่อรวมถึงการกระทำทางกายภาพเพื่อป้องกันการละเมิดและกองทหารที่ได้รับการขยายสู่สามกองพันทหารราบยานยนต์พร้อมการสนับสนุนซึ่งได้วางแผนไว้

อำนาจที่ได้รับมอบหมายของคณะผู้แทนสังเกตการณ์แห่งสหประชาชาติประจำชายแดนอิรัก–คูเวต ได้เสร็จสิ้นวันที่ 6 ตุลาคม ค.ศ. 2006

สำนักงานใหญ่ของกองทัพอยู่ในอุมกัศร์ ประเทศอิรัก ภายในเขตปลอดทหาร จำนวนกำลังสูงสุดคือ 1,187 คนในวันที่ 28 กุมภาพันธ์ ค.ศ. 1995 คณะมนตรีความมั่นคงแห่งสหประชาชาติได้ขยายอำนาจที่ได้รับมอบหมายออกเป็นครั้งสุดท้ายในเดือนกรกฎาคม ค.ศ. 2003 โดยในช่วงเวลาของการถอนตัวในวันที่ 30 กันยายน ค.ศ. 2003 มีผู้สังเกตการณ์ทางทหารสี่คนและเจ้าหน้าที่พลเรือน 131 คน และในระหว่างการปฏิบัติภารกิจมีผู้เสียชีวิต 18 คน

ผู้มีส่วนร่วมคืออาร์เจนตินา, ออสเตรีย, บังคลาเทศ (รวมถึงกองพันทหารราบยานยนต์), แคนาดา, ชิลี, จีน, เดนมาร์ก, ฟิจิ, ฟินแลนด์, ฝรั่งเศส, เยอรมันนี, กานา, กรีซ, ฮังการี, อินเดีย, อินโดนีเซีย, ไอร์แลนด์, อิตาลี, เคนยา, มาเลเซีย, ไนจีเรีย, นอร์เวย์, ปากีสถาน, โปแลนด์, โรมาเนีย, สหพันธรัฐรัสเซีย (สหภาพโซเวียตก่อนวันที่ 24 ธันวาคม ค.ศ. 1991), เซเนกัล, สิงคโปร์, สวีเดน, สวิตเซอร์แลนด์, ไทย, ตุรกี, สหราชอาณาจักร, สหรัฐ, อุรุกวัย และเวเนซุเอลา นอกจากนี้ ระหว่างขั้นตอนการจัดตั้ง (เมษายน–ตุลาคม ค.ศ. 1991) คณะผู้แทนสังเกตการณ์แห่งสหประชาชาติประจำชายแดนอิรัก–คูเวต รวมถึงกองเหล่าทหารช่างแคนาดา (1 CER) กองพันรักษาความปลอดภัยประกอบด้วยเจ้าหน้าที่บีเอ็นระหว่างประเทศ (SWE-FIN-NOR) และห้ากองร้อยทหารราบ ได้มาจากกองกำลังรักษาสันติภาพของสหประชาชาติในไซปรัส (UNFICYP) และกองกำลังเฉพาะกาลของสหประชาชาติประจำเลบานอน (UNIFIL) คณะผู้แทนเหล่านั้นจัดหาให้โดยออสเตรีย, เดนมาร์ก, ฟีจี, กานา และเนปาล นอกจากนี้ยังมีหน่วยบำรุงรักษา/ซ่อมแซมและกู้คืนจากนอร์เวย์ รวมทั้งกองบัญชาการกองร้อยขนส่งจากสวีเดนที่มาจากกองกำลังเฉพาะกาลของสหประชาชาติประจำเลบานอน

 เหรียญสหประชาชาติ 

 80x80px เหรียญคณะผู้แทนสังเกตการณ์อิรัก-คูเวตแห่งสหประชาชาติ
# คุรุหรกิศัน
คุรุหรกิศัน  เป็นคุรุซิกข์องค์ที่ 8 ท่านทรงเข้าสู่การเป็นคุรุด้วยพระชนมายุเพียง 5 พรรษา ถือเป็นคุรุที่มีพระชนมายุน้อยที่สุดของซิกข์ เมื่อเดือนตุลาคม ค.ศ. 1661 โดยสืบทอดตำแหน่งนี้จากคุรุหรรายคุรุองค์ที่ 7 พระบิดาของท่าน ท่านสิ้นพระชนม์ด้วยโรคฝีดาษในปี ค.ศ. 1664 กล่าวคือท่านทรงดำรงตำแหน่งเพียง 5 ปีเท่านั้น ซึ่งถือว่าเป็นคุรุที่ทรงดำรงตำแหน่งสั้นที่สุด

ท่านทรงมีสมัญญาว่า บาลคุรุ (Bal Guru) ซึ่งแปลว่าคุรุผู้เยาว์HS Singha (2009), The Encyclopedia of Sikhism, Hemkunt Press, , pages 96–97 ท่านเป็นที่จดจำสำหรับพระดำรัสสุดท้ายก่อนสิ้นพระชนม์ "บะบา บะกาเล" (Baba Bakale) ซึ่งแปลความถึงพระอัยกาของท่านคือคุรุเตฆ์บะฮาดุร เพื่อเป็นคุรุองค์ถัดไป
# เราะฮัฟ มุฮัมมัด อัลกุนูน
เราะฮัฟ มุฮัมมัด มุฏลัก อัลกุนูน (เกิด 11 มีนาคม พ.ศ. 2543) คือชาวซาอุดีอาระเบียที่ถูกควบคุมตัวเมื่อวันที่ 6 มกราคม พ.ศ. 2562 ขณะเดินทางผ่านท่าอากาศยานสุวรรณภูมิ ระหว่างเส้นทางจากประเทศคูเวต ปลายทางประเทศออสเตรเลีย โดยอ้างสิทธิ์ขอลี้ภัยและหนีครอบครัวของเธอ อ้างว่าถูกทำร้ายและขู่ว่าจะฆ่า

ภายหลังการขอความช่วยเหลือทางสื่อสังคมทวิตเตอร์ สำนักงานข้าหลวงใหญ่ผู้ลี้ภัยแห่งสหประชาชาติ (ยูเอ็นเอชซีอาร์) ได้รับรองสถานะผู้ลี้ภัยให้เธอ ซึ่งต่อมาเมื่อวันที่ 11 มกราคม เธอได้รับอนุญาตให้ลี้ภัยในประเทศแคนาดา
# เขตคิตะ (เกียวโต)
เขตคิตะ  เป็นหนึ่งใน 11 เขตการปกครองในนครเกียวโต จังหวัดเกียวโต เป็นที่ตั้งของวัดคิงกากุและศาลเจ้าคาโมะ

 แหล่งข้อมูลอื่น 
 
 
  

คิตะ
# เค็นตะ ชิโนฮาระ
เค็นตะ ชิโนฮาระ  เป็นนักเขียนการ์ตูนชาวญี่ปุ่นที่มีชื่อเสียงจากผลงานหนังสือการ์ตูนเรื่อง สเก็ต ดานซ์ ซึ่งตีพิมพ์เป็นการ์ตูนเรื่องยาวในนิตยสารโชเน็งจัมป์รายสัปดาห์ระหว่างปี พ.ศ. 2550 ถึง พ.ศ. 2556 และชนะรางวัลมังงะโชงาคุคังในปี พ.ศ. 2553 

ประวัติ
ชิโนฮาระเกิดเมื่อวันที่ 9 มกราคม พ.ศ. 2517 ในจังหวัดชิบะ. เริ่มแรกทำงานเป็นมนุษย์เงินเดือน ภายหลังลาออกจากงานเป็นเวลาสองปีเพื่อเตรียมตัวเปิดตัวเป็นนักเขียนการ์ตูน 

ชิโนฮาระทำงานเป็นผู้ช่วยของฮิเดอากิ โซราจิในการเขียนการ์ตูนเรื่องกินทามะเป็นระยะเวลาสั้น ๆ โดยใช้นามแฝงว่า SHINTAROH NAKAE ซึ่งเป็นคำสลับอักษรของ "Kenta Shinohara" ระหว่างที่ทำงานให้กับโซราจิ ชิโนฮาระเรียกโซราจิว่า "อาจารย์" ผู้ซึ่งสอนทักษะการเขียนการ์ตูนที่จำเป็นให้แก่เขา

ในเดือนมิถุนายนและกันยายน พ.ศ. 2546 ชิโนฮาระเป็นหนึ่งในผู้ผ่านเข้ารอบสุดท้ายของรางวัลรายเดือน รางวัลจัมป์สิบสองมังงะหน้าใหม่ดีเด่น (ジャンプ十二傑新人漫画賞) ในทั้งสองเดือน แม้ว่าจะพลาดรางวัลในทั้งสองครั้ง 

ชิโนฮาระเขียนการ์ตูนเรื่องสั้นสองชุดของเรื่องสเก็ต ดานซ์ ในฤดูหนาวและฤดูร้อนของปี พ.ศ. 2549 เสนอให้กับนิตยสารอากามารุจัมป์และโชเน็งจัมป์รายสัปดาห์ตามลำดับ การ์ตูนเรื่องสั้นชุดที่สองเป็นรูปแบบนำร่องให้กับรูปแบบหนังสือการ์ตูน มีความคล้ายกับตอนแรกสุดของซีรี่ส์หลัก การ์ตูนเรื่องยาวของสเก็ต ดานซ์เริ่มตีพิมพ์ในวันที่ 14 กรกฎาคม พ.ศ. 2550 ในนิตยสารโชเน็งจัมป์รายสัปดาห์

ในหนังสือการ์ตูนสเก็ต ดานซ์เล่มที่ 15 ซึ่งวางจำหน่ายเมื่อวันที่ 1 กันนายน พ.ศ. 2553 ชิโนฮาระได้ประกาศว่าตนจะได้แต่งงาน

การทำงาน
 พ.ศ. 2548 - เปิดตัวในนิตยสารอากามารุจัมป์ฉบับฤดูหนาวด้วยผลงานการ์ตูนเรื่องสั้นเรื่อง "Red Panda Puppet Show".
 พ.ศ. 2549 - เขียนการ์ตูนเรื่องสั้นของสเก็ต ดานซ์ให้นิตยสารอากามารุจัมป์ฉบับฤดูหนาว ชิโนฮารุเขียนเรื่องสั้นของสเก็ต ดานซ์อีกครั้งในเดือนสิงหาคมในฐานะตอนนำร่องของซีรี่ส์ที่จะตีพิมพ์ในนิตยสารโชเน็งจัมป์รายสัปดาห์ฉบับที่ 39
 พ.ศ. 2550 - การ์ตูนเรื่องยาวรายสัปดาห์ของสเก็ต ดานซ์เริ่มตีพิมพ์ในนิตยสารโชเน็งจัมป์รายสัปดาห์ฉบับที่ 39
 พ.ศ. 2553 - ชนะรางวังมังงะโชงาคุคังครั้งที่ 55 ในสาขาการ์ตูนโชเน็งจากเรื่องสเก็ต ดานซ์.
 พ.ศ. 2554 - ภาพยนตร์การ์ตูนโทรทัศน์ของเรื่องสเก็ต ดานซ์โดยสตูดิโอทัตซึโนโกะ โปรดักชั่น เริ่มออกอากาศ
 พ.ศ. 2555 - เขียนเนื้อเพลง Water Color (ウォーターカラー) เพลงในอัมบัม Sketchbook อัมบัมแรกของวง The Sketchbook ชิโนฮาระได้กล่าวว่านี่เป็นครั้งแรกที่เขาได้แต่งเพลง 
 พ.ศ. 2556 - การ์ตูนเรื่องสเก็ต ดานซ์ถึงตอนจบบริบูรณ์ที่ 288 ตอน 
 พ.ศ. 2559 - ทำงานออกแบบตัวละครให้อนิเมะ Battle Spirits: Burning Soul.
 พ.ศ. 2560 - เริ่มผลงานการ์ตูนเรื่องใหม่แนวไซไฟเรื่อง Astra Lost in Space,

ผลงาน
 Red Panda Puppet Show  (พ.ศ. 2548)
 สเก็ต ดานซ์  (พ.ศ. 2550-2556)
 Battle Spirits: Burning Soul , ออกแบบตัวละคร (พ.ศ. 2558)
 อัสตร้าหลงจักรวาล  (พ.ศ. 2559-2560)
 วิทช์วอทช์  (พ.ศ. 2564–ปัจจุบัน)
# ฟร็อยเดินชตัท
ฟร็อยเดินชตัท  เป็นเมืองในรัฐบาเดิน-เวือร์ทเทิมแบร์ค ทางตอนใต้ของประเทศเยอรมนี ตั้งอยู่ทางตะวันตกเฉียงใต้ห่างจากนครชตุทการ์ทไปราว 84 กิโลเมตร เมืองฟร็อยเดินชตัทตั้งอยู่บนที่ราบสูงบริเวณชายขอบทางตะวันออกของป่าดำ เป็นสถานที่พักผ่อนขึ้นชื่อในด้านอากาศบริสุทธิ์ มีรีสอร์ทและโรงแรมหรูมากมายในเมืองแห่งนี้
# เลอรัค
เลอรัค  เป็นเมืองในรัฐบาเดิน-เวือร์ทเทิมแบร์ค ทางตะวันตกเฉียงใต้ของประเทศเยอรมนี ตั้งอยู่ในหุบเขาวีเซอ ใกล้กับพรมแดนประเทศฝรั่งเศสและสวิตเซอร์แลนด์ อุตสาหกรรมหลักของเมืองคือโรงงานช็อกโกแลตยี่ห้อมิลคา (Milka) เมืองมีประชากรทั้งสิ้น 49,213 คน (ค.ศ. 2017)

ชื่อเมืองเลอรัคปรากฎครั้งแรกในเอกสารปีค.ศ. 1102 ในชื่อ ลอร์ราโค (Lorracho) ต่อมาใน ค.ศ. 1403 ก็ได้รับการประกาศเป็นเมืองค้าขายโดยพระเจ้ารูแพร์ทแห่งเยอรมนี
# แขวงตลาดบางเขน
ตลาดบางเขน เป็นแขวงหนึ่งของเขตหลักสี่ กรุงเทพมหานคร

 ที่ตั้งและอาณาเขต 
แขวงตลาดบางเขนมีพื้นที่ติดต่อเขตปกครองข้างเคียงดังนี้
 ทิศเหนือ ติดต่อกับแขวงสนามบิน (เขตดอนเมือง) มีคลองวัดหลักสี่เป็นเส้นแบ่งเขต
 ทิศตะวันออก ติดต่อแขวงอนุสาวรีย์ (เขตบางเขน) มีคลองถนนเป็นเส้นแบ่งเขต
 ทิศใต้ ติดต่อกับแขวงลาดยาว (เขตจตุจักร) มีคลองบางเขนเป็นเส้นแบ่งเขต
 ทิศตะวันตก ติดต่อกับแขวงทุ่งสองห้อง (เขตหลักสี่) มีคลองเปรมประชากรเป็นเส้นแบ่งเขต

 การคมนาคม 
 ทางพิเศษอุตราภิมุข
 ถนนแจ้งวัฒนะ
 ถนนกำแพงเพชร
 ถนนวิภาวดีรังสิต
 สถานีรถไฟหลักสี่
 สถานีรถไฟบางเขน

 สถานที่สำคัญ 
 โรงแรมมิราเคิลแกรนด์ คอนเวนชั่น
 สถาบันวิจัยจุฬาภรณ์
 ไอที สแควร์
 องค์การกระจายเสียงและแพร่ภาพสาธารณะแห่งประเทศไทย (รวมไปถึงสถานีโทรทัศน์ไทยพีบีเอส)
 วัดหลักสี่
 โรงเรียนวัดหลักสี่
 แขวงการทางหลักสี่
 สถานกงสุลใหญ่สาธารณรัฐโดมินิกัน
 โรงเรียนเจริญผลวิทยา
 โรงเรียนเทคนิครัตน์โกสินทร์
 โรงเรียนไผทอุดมศึกษา
 โรงเรียนบางเขน
 สถานพักฟื้นคนชราบางเขน
 สโมสรตำรวจ
 กองกำกับการสุนัขตำรวจ
 สถานีตำรวจนครบาลทุ่งสองห้อง
 กองบัญชาการตำรวจปราบปรามยาเสพติด
 กองกำกับการป้องกันและปราบปรามจราจล
# การจัดการทรัพยากรสิ่งแวดล้อม
การจัดการทรัพยากรสิ่งแวดล้อม  คือการจัดการเกี่ยวกับปฏิสัมพันธ์และผลกระทบของสังคมมนุษย์ที่มีต่อสิ่งแวดล้อม การจัดการทรัพยากรสิ่งแวดล้อมมีวัตถุประสงค์เพื่อทำให้มั่นใจว่าบริการของระบบนิเวศจะได้รับการคุ้มครองและบำรุงรักษาสำหรับมนุษย์รุ่นต่อไปในอนาคต รวมทั้งรักษาความสมบูรณ์ของระบบนิเวศไว้โดยพิจารณาจากตัวแปรทางจริยธรรม เศรษฐกิจ และวิทยาศาสตร์ (นิเวศวิทยา) การจัดการทรัพยากรสิ่งแวดล้อมพยายามที่จะระบุปัจจัยที่ได้รับผลกระทบจากความขัดแย้งที่เกิดขึ้นจากการตอบสนองความต้องการและการปกป้องทรัพยากร การจัดการทรัพยากรสิ่งแวดล้อมมีความสัมพันธ์กับการปกป้องสิ่งแวดล้อม ความยั่งยืน และการจัดการภูมิทัศน์แบบบูรณาการ